കോവിഡ്: സൗദിയില് ഒരു മരണം റിയാദ്: സൗദി അറേബ്യയില് കോവിഡ് ബാധിച്ച് ഒരു മരണം കൂടി റിപ്പോര്ട്ട് ചെയ്തു. 42 പേര്ക്ക് പുതുതായി രോഗബാധ സ്ഥിരീകരിച്ചു. 33 പേര് സുഖം പ്രാപിച്ചു. ഇതുവരെ രാജ്യത്ത് റിപ്പോര്ട്ട് ചെയ്യപ്പെട്ട ആകെ കോവിഡ് കേസുകളുടെ എണ്ണം 5,48,890 ഉം രോഗമുക്തരുടെ എണ്ണം 5,37,794 ഉം ആയി. ആകെ മരണസംഖ്യ 8,803 ആയി ഉയര്ന്നു. ചികിത്സയില് കഴിയുന്നവരില് 52 പേരുടെ നില ഗുരുതരമാണ്. ഇവര് രാജ്യത്തെ വിവിധ ആശുപത്രികളില് തീവ്രപരിചരണ വിഭാഗത്തിലാണ്. ബാക്കിയുള്ളവരുടെ നില തൃപ്തികരമാണ്. രാജ്യത്തെ കോവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമായി തുടരുന്നു.വിവിധ പ്രവിശ്യകളില് പുതുതായി റിപ്പോര്ട്ട് ചെയ്ത രോഗികളുടെ എണ്ണം: റിയാദ് 14, ജിദ്ദ 8, മദീന 4, മക്ക 3, ഖോബാര് 2, മറ്റ് 11 സ്ഥലങ്ങളില് ഓരോ വീതം രോഗികള്. സൗദി അറേബ്യയില് ഇതുവരെ 46,288,357 ഡോസ് കോവിഡ് വാക്സിന് വിതരണം ചെയ്തു.